钦定古今图书集成/明伦汇编/氏族典/第053卷 > 韦锴
## 钦定古今图书集成/明伦汇编/氏族典/第053卷 > 韦锴

按《万姓统谱》：锴字弱金。连中进士、宏词科，辟河东府
参谋，历吏部员外郎，迁中书舍人。开成元年，擢知贡
举。锴以籍上，帝语侍臣曰：“比年文章卑弱，今所上差
胜于前。”李石曰：“古人因事为文，今人因文害事。惩弊
抑末，诚如圣训。”即以锴为礼部侍郎。阅三岁，颇得才
贤，迁吏部侍郎，卒，赠礼部尚书。